Document ID: 31998R1498

31998R1498
L 198/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1498/98 НА КОМИСИЯТА
от 14 юли 1998 година
за изменение на Регламент (ЕО) № 3223/94 относно подробни правила за прилагането на режима на внос на плодове и зеленчуци
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), последно изменен с Регламент (ЕО) № 2520/97 на Комисията (2), и по-специално член 32, параграф 2 от него,
като има предвид, че Регламент (ЕО) № 3223/94 на Комисията (3), последно изменен с Регламент (ЕО) № 2375/96 (4), определя подробни правила за прилагането на режима на внос на плодове и зеленчуци;
като има предвид, че определянето на входна цена изисква правилата за изчисляване на митническата стойност, определена в член 29, параграф 1 от Регламент (ЕИО) № 2913/92 на Съвета от 12 октомври 1992 г. относно създаването на Митнически кодекс на Общността (5), последно изменен с Регламент (ЕО) № 82/97 на Европейския парламент и на Съвета (6), да се прилагат така, че да се гарантира съответствието на двата метода за изчисление; като има предвид, че следва това да се уточни в самия текст на Регламент (ЕО) № 3223/94, и по-специално, за да се улесни изготвянето на митнически декларации;
като има предвид, че мерките, предвидени в настоящия регламент, са в съответствие със становището на Управителния комитет по пресни плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
В член 5 от Регламент (ЕО) № 3223/94 се добавя следният параграф 1б:
„1б. Когато входната цена е изчислена на основата на FOB цени на продуктите в страната на произход, митническата стойност се изчислява на основата на съответната продажба на тази цена.
Когато входната цена е изчислена съгласно една от процедурите, предвидени в параграф 1, буква б) или в), или параграф 1а, буква б), митническата стойност се изчислява на същата основа, както входната цена.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на14 юли 1998 гoдина.

Labels: 3
8
2
17